ธปท.แจ้งปิดสาขา 528 แห่ง
ธปท.แจ้งปิดสาขาธนาคารชั่วคราวเพิ่ม 528 สาขา เพิ่มจากเมื่อวาน 46 สาขา น้ำขยายวงเข้ามาในเขตกรุงเทพต่อเนื่อง ด้านตู้เอทีเอ็มปิด 4,689 เครื่อง ชี้ปิดเป็นส่วนน้อยเพียง 11.3%
30 ต.ค. 2565

ธปท.แจ้งปิดสาขาธนาคารชั่วคราวเพิ่ม 528 สาขา เพิ่มจากเมื่อวาน 46 สาขา น้ำขยายวงเข้ามาในเขตกรุงเทพต่อเนื่อง ด้านตู้เอทีเอ็มปิด 4,689 เครื่อง ชี้ปิดเป็นส่วนน้อยเพียง 11.3% 
น.ส.ยิ่งลักษณ์ ชินวัตร นายกรัฐมนตรี กล่าวถึงกรณีประชาชนทำลายแนวคันกั้นน้ำโดยเฉพาะคลองประปาว่า ขอให้ผู้ว่าราชการจังหวัดทำความเข้าใจกับประชาชนไม่ควรทำลายคันกั้นน้ำ เพราะไม่ทำให้น้ำลดลงในทางกลับกันจะยิ่งทำให้น้ำขยายวงกว้าง และสร้างความเสียหายมากขึ้น โดยรัฐบาลยังไม่มีการใช้กฎหมายพิเศษ แต่หากมีพฤติกรรมที่สร้างความเสียหายของคนบางคน ก็จำเป็นต้องหามาตรการที่เด็ดขาดมาดำเนินการ ทั้งนี้ยอมรับว่า หนักใจกับการแก้ไขปัญหาที่ทั้งเรื่องของมวลน้ำ และคนเข้ามาเกี่ยวข้อง
นายกรัฐมนตรีกล่าวด้วยว่า ขณะนี้น้ำที่ไหลมาจากทางตอนบนของกรุงเทพมหานครมีน้อยลง แต่สาเหตุที่น้ำยังไม่ลง เนื่องจากระดับน้ำทะเลยังสูงกว่าคันกั้นน้ำที่กรุงเทพมหานครทำไว้
ขณะเดียวกันนายกรัฐมนตรียืนยันว่า จะไม่มีการย้าย ศปภ.ไปอยู่ที่อื่นหากห้าแยกลาดพร้าวเกิดน้ำท่วมขัง เพราะว่ามั่นใจว่ายังทำงานได้ไม่ว่าอยู่ใหนก็ตาม